title: Komisijas Īstenošanas regula (ES) Nr. 1/2013 ( 2013. gada 3. janvāris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               4.1.2013

               LV

               Eiropas Savienības Oficiālais Vēstnesis

               L 1/13

         KOMISIJAS ĪSTENOŠANAS REGULA (ES) Nr. 1/2013
   (2013. gada 3. janvāris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 3. janvārī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MA

                  45,1

                  TN

                  72,6

                  TR

                  107,0

                  ZZ

                  74,9

                  0707 00 05

                  EG

                  191,6

                  TR

                  128,6

                  ZZ

                  160,1

                  0709 93 10

                  MA

                  40,0

                  TR

                  112,0

                  ZZ

                  76,0

                  0805 10 20

                  EG

                  73,2

                  MA

                  68,7

                  TR

                  62,5

                  ZZ

                  68,1

                  0805 20 10

                  MA

                  72,8

                  ZZ

                  72,8

                  0805 20 30, 0805 20 50, 0805 20 70, 0805 20 90

                  IL

                  78,4

                  MA

                  101,4

                  TR

                  86,0

                  ZZ

                  88,6

                  0805 50 10

                  TR

                  73,5

                  ZZ

                  73,5

                  0808 10 80

                  MK

                  34,9

                  US

                  177,9

                  ZZ

                  106,4

                  0808 30 90

                  US

                  187,1

                  ZZ

                  187,1

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2016/824 (2016. gada 25. maijs), ar ko nosaka īstenošanas tehniskos standartus attiecībā uz saturu un formātu aprakstam par daudzpusējo tirdzniecības sistēmu un organizēto tirdzniecības sistēmu darbību un paziņojumam Eiropas Vērtspapīru un tirgu iestādei saskaņā ar Eiropas Parlamenta un Padomes Direktīvu 2014/65/ES par finanšu instrumentu tirgiem (Dokuments attiecas uz EEZ)

text:
               26.5.2016

               LV

               Eiropas Savienības Oficiālais Vēstnesis

               L 137/10

         KOMISIJAS ĪSTENOŠANAS REGULA (ES) 2016/824
   (2016. gada 25. maijs),
   ar ko nosaka īstenošanas tehniskos standartus attiecībā uz saturu un formātu aprakstam par daudzpusējo tirdzniecības sistēmu un organizēto tirdzniecības sistēmu darbību un paziņojumam Eiropas Vērtspapīru un tirgu iestādei saskaņā ar Eiropas Parlamenta un Padomes Direktīvu 2014/65/ES par finanšu instrumentu tirgiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 15. maija Direktīvu 2014/65/ES par finanšu instrumentu tirgiem un ar ko groza Direktīvu 2002/92/EK un Direktīvu 2011/61/ES (1) un jo īpaši tās 18. panta 11. punkta trešo daļu,
   tā kā:

               (1)

               Ir svarīgi atzīt, ka, lai nodrošinātu finanšu tirgu efektīvu un pareizu darbību, kompetentajām iestādēm ir jāsaņem pilnīga informācija par uzraugāmo daudzpusējo tirdzniecības sistēmu (DTS) un organizēto tirdzniecības sistēmu (OTS) mērķi, struktūru un organizāciju.

               (2)

               Minētās informācijas pamatā būtu jābūt informācijai, kas ieguldījumu brokeru sabiedrībai vai tirgus operatoram būtu jāsniedz atbilstoši vispārīgajām atļauju piešķiršanas prasībām saskaņā ar Direktīvu 2014/65/ES. Informācijai būtu jābūt vērstai uz attiecīgās tirdzniecības sistēmas konkrēto funkciju, lai kompetentajām iestādēm dotu iespēju izvērtēt, vai sistēma atbilst DTS vai OTS definīcijai, un lai varētu izvērtēt atbilstību konkrētajām ar tirdzniecības vietu saistītajām prasībām, kas noteiktas Eiropas Parlamenta un Padomes Direktīvā 2014/65/ES un Regulā (ES) Nr. 600/2014 (2). Prasība sniegt sīki izstrādātu aprakstu nedrīkstētu ietekmēt ne ieguldījumu brokeru sabiedrības vai tirgus operatora pienākumu sniegt savai kompetentajai iestādei citu informāciju, kas prasīta Direktīvā 2014/65/ES un Regulā (ES) Nr. 600/2014, ne kompetento iestāžu tiesības pieprasīt citu informāciju saistībā ar tirdzniecības vietu pastāvīgo uzraudzību.

               (3)

               Informācijai, kuru saņem kompetentās iestādes, būtu jānodrošina, ka tiek vienveidīgi iegūti sīki izstrādāti apraksti par DTS vai OTS darbību saskaņā ar Direktīvu 2014/65/ES, un jāļauj panākt informācijas efektīvu apstrādi attiecībā uz esošajām DTS, kas brīdī, kad stājas spēkā prasība iesniegt sīki izstrādātu aprakstu, jau darbojas saskaņā ar valsts atļauju.

               (4)

               Tā kā MVU izaugsmes tirgi atšķiras no citām DTS, jo tiem ir piemērojami papildu noteikumi saskaņā ar Direktīvu 2014/65/ES, šiem MVU izaugsmes tirgiem būtu jāsniedz papildu informācija.

               (5)

               Tā kā OTS atšķiras no DTS tādā ziņā, ka operators tirdzniecības procesā var izmantot diskrecionārus noteikumus, un tāpēc, ka OTS operatoram būs pienākumi pret sistēmas lietotājiem, OTS būtu jāsniedz papildu informācija.

               (6)

               Lai nodrošinātu efektīvu apstrādi, prasītā informācija būtu jāiesniedz elektroniski.

               (7)

               Lai Eiropas Vērtspapīru un tirgu iestādei (EVTI) atvieglotu visu Savienībā darbojošos DTS un OTS saraksta un tam pievienotās informācijas par to sniegtajiem pakalpojumiem un unikālā identifikācijas koda publicēšanu, minētās informācijas sniegšanai būtu jāizmanto standarta veidne.

               (8)

               Konsekvences labad un lai nodrošinātu finanšu tirgu netraucētu darbību, ir nepieciešams noteikt, ka šajā regulā paredzētie noteikumi un saistītie valsts noteikumi, ar kuriem transponē Direktīvu 2014/65/ES, tiek piemēroti no viena un tā paša datuma.

               (9)

               Visi saskaņā ar šo regulu sniedzamie personas dati būtu jāvāc konkrētiem, precīzi formulētiem un likumīgiem mērķiem, un tos nedrīkst papildus apstrādāt ar minētajiem mērķiem nesaderīgā veidā. Saskaņā ar Eiropas Parlamenta un Padomes Direktīvas 95/46/EK (3) 6. pantu personas dati būtu jāglabā ne ilgāk, kā nepieciešams uzraudzības funkcijas īstenošanai, un būtu jānorāda maksimālais datu glabāšanas periods.

               (10)

               Šī regula ir balstīta uz īstenošanas tehnisko standartu projektu, ko Komisijai iesniegusi EVTI.

               (11)

               EVTI ir veikusi atklātu sabiedrisko apspriešanu par īstenošanas tehnisko standartu projektu, kas ir šīs regulas pamatā, izvērtējusi iespējamās saistītās izmaksas un ieguvumus un lūgusi ar Eiropas Parlamenta un Padomes Regulas (ES) Nr. 1095/2010 (4) 37. pantu izveidotās Vērtspapīru un tirgu nozares ieinteresēto personu grupas atzinumu,

         IR PIEŅĒMUSI ŠO REGULU.
   1. pants
   Definīcijas
   Šajā regulā izmanto šādas definīcijas:

               1)

               “attiecīgais operators” ir:

                           a)

                           ieguldījumu brokeru sabiedrība, kas apkalpo daudzpusēju tirdzniecības sistēmu (DTS);

                           b)

                           ieguldījumu brokeru sabiedrība, kas apkalpo organizētu tirdzniecības sistēmu (OTS);

                           c)

                           tirgus operators, kas apkalpo DTS;

                           d)

                           tirgus operators, kas apkalpo OTS;

               2)

               “aktīvu klases” ir tās finanšu instrumentu kategorijas, kas noteiktas Direktīvas 2014/65/ES I pielikuma C iedaļā.

         2. pants
   Par DTS un OTS sniedzamā informācija
   1.   Attiecīgais operators savai kompetentajai iestādei sniedz šādu informāciju:

               a)

               DTS vai OTS tirgoto finanšu instrumentu aktīvu klases;

               b)

               noteikumi un procedūras, ko piemēro finanšu instrumentu laišanai tirdzniecībā, kā arī ziņas par publicēšanas kārtību, ko izmanto minētās informācijas publiskošanai;

               c)

               noteikumi un procedūras, ko piemēro, lai nodrošinātu objektīvu un nediskriminējošu piekļuvi tirdzniecības sistēmām, kā arī ziņas par publicēšanas kārtību, ko izmanto minētās informācijas publiskošanai;

               d)

               pasākumi un procedūras, ar ko nodrošina, ka DTS vai OTS lietotājiem ir publiski pieejama pietiekama informācija sprieduma izdarīšanai par ieguldījumu, ņemot vērā gan lietotāju veidu, gan tirgoto finanšu instrumentu klases;

               e)

               sistēmas, procedūras un noteikumi, ar ko nodrošina atbilstību Direktīvas 2014/65/ES 48. un 49. pantā paredzētajiem nosacījumiem;

               f)

               sīki izstrādāts apraksts par kārtību, kādā veicina sistēmas likviditātes nodrošināšanu, piemēram, ar tirgus uzturētāju shēmām;

               g)

               Direktīvas 2014/65/ES 31. pantā prasītie darījumu uzraudzības pasākumi un procedūras;

               h)

               Direktīvas 2014/65/ES 32. pantā prasītie noteikumi un procedūras, ko piemēro, lai apturētu vai atceltu finanšu instrumentu tirgošanu;

               i)

               kārtība, kādā tiek nodrošināta atbilstība pirmstirdzniecības un pēctirdzniecības pārredzamības prasībām, kas piemērojamas tirgotajiem finanšu instrumentiem un DTS vai OTS tirdzniecības funkcijai; minētajai informācijai pievieno informāciju par ikvienu nodomu izmantot atbrīvojumus saskaņā ar Regulas (ES) Nr. 600/2014 4. un 9. pantu un atlikto publicēšanu saskaņā ar minētās regulas 7. un 11. pantu;

               j)

               kārtība, kādā nodrošina tā sistēmās veikto darījumu efektīvu norēķinu un to, ka lietotāji šajā jomā apzinās savus attiecīgos pienākumus;

               k)

               tā apkalpotās DTS vai OTS locekļu vai dalībnieku saraksts.

         2.   Attiecīgais operators savai kompetentajai iestādei sniedz sīki izstrādātu savas tirdzniecības sistēmas darbības aprakstu, kurā ir norādīts:

               a)

               tas, vai sistēmai ir balss, elektroniskā vai hibrīda funkcija;

               b)

               elektroniskas vai hibrīda tirdzniecības sistēmas gadījumā – tirdzniecības interešu saskaņošanas un izpildes noteikšanai izmantotā algoritma vai programmas būtība;

               c)

               balss tirdzniecības sistēmas gadījumā – tirdzniecības interešu saskaņošanas un izpildes noteikšanai izmantotie noteikumi un protokoli;

               d)

               apraksts, kurā paskaidrots, kā tirdzniecības sistēma atbilst ikvienam DTS vai OTS definīcijas elementam.

         3.   Attiecīgais operators savai kompetentajai iestādei sniedz informāciju par to, kā un kādos gadījumos DTS vai OTS darbība varētu radīt potenciālus konfliktus starp DTS vai OTS, tā operatora vai tā īpašnieku interesēm un DTS vai OTS pienācīgu darbību. Attiecīgais operators norāda procedūras un noteikumus, ar kuriem nodrošina atbilstību Direktīvas 2014/65/ES 18. panta 4. punkta prasībām.
   4.   Attiecīgais operators savai kompetentajai iestādei sniedz šādu informāciju par ārpakalpojumu piesaisti attiecībā uz DTS vai OTS pārvaldību, darbību vai pārraudzību:

               a)

               organizatoriskie pasākumi risku apzināšanai attiecībā uz ārpakalpojumu sniedzējam uzticētajām darbībām un šo darbību uzraudzīšanai;

               b)

               līgumiskā vienošanās starp attiecīgo operatoru un subjektu, kas sniedz ārpakalpojumu, kurā ir norādīta būtība, tvērums, mērķi un vienošanās par pakalpojumu līmeni.

         5.   Attiecīgais operators savai kompetentajai iestādei sniedz informāciju par visām saiknēm ar regulētu tirgu, DTS, OTS vai sistemātisku internalizētāju, kas pieder šim attiecīgajam operatoram, un par visām šo subjektu līdzdalībām.
   3. pants
   Par DTS sniedzamā papildu informācija
   Papildus 2. pantā noteiktajai informācijai attiecīgais operators savai kompetentajai iestādei sniedz šādu informāciju par prasībām, kas paredzētas Direktīvas 2014/65/ES 19. panta 3. punktā:

               a)

               apraksts par pasākumiem un sistēmām, kuras īsteno, lai pārvaldītu riskus, kuriem operators ir pakļauts, apzinātu visus tā darbību apdraudošos būtiskos riskus un ieviestu efektīvus šo risku mazināšanas pasākumus;

               b)

               apraksts par pasākumiem, kurus īsteno, lai veicinātu operatora sistēmās veikto darījumu efektīvu un laicīgu pabeigšanu;

               c)

               apraksts par finanšu resursiem, kas uzskatāmi par pietiekamiem operatora pienācīgas darbības veicināšanai, ņemot vērā tā tirgū noslēgto darījumu būtību un apjomu un to risku apjomu un pakāpi, kuriem tas ir pakļauts.

         4. pants
   Par jau strādājošām DTS sniedzamā informācija
   Attiecībā uz ieguldījumu brokeru sabiedrību vai tirgus operatoru, kam ir atļauja apkalpot DTS saskaņā ar Eiropas Parlamenta un Padomes Direktīvas 2004/39/EK (5) 5. pantu un kas šīs regulas piemērošanas sākuma dienā jau darbojas, attiecīgā sabiedrība vai operators sniedz šīs regulas 2. un 3. pantā paredzēto informāciju, ja tā ir nepieciešama:

               a)

               lai labotu, atjauninātu vai precizētu informāciju, ko attiecīgais operators savai kompetentajai iestādei bija iesniedzis iepriekš;

               b)

               lai pierādītu atbilstību Direktīvā 2014/65/ES un Regulā (ES) Nr. 600/2014 paredzētajiem pienākumiem, kas DTS nebija piemērojami pirms šīs regulas piemērošanas sākuma.

         5. pants
   Papildu informācija, kas sniedzama par DTS, kuras reģistrē kā MVU izaugsmes tirgu
   Ja attiecīgais operators piesakās uz DTS reģistrēšanu par MVU izaugsmes tirgu, šis operators nodrošina, ka saskaņā ar 2. un 3. pantu sniegtajā informācijā ir skaidri norādīts, kuras funkcijas vai kārtība ir piemērojamas MVU izaugsmes tirgum.
   6. pants
   Par OTS sniedzamā papildu informācija
   Papildus 2. pantā noteiktajam attiecīgais operators, kas apkalpo OTS, savai kompetentajai iestādei sniedz šādu informāciju:

               a)

               informācija par to, vai saskaņā ar Direktīvas 2014/65/ES 20. panta 5. punktu tā OTS tirgus uzturēšanā ir neatkarīgi iesaistīta kāda cita ieguldījumu brokeru sabiedrība;

               b)

               sīki izstrādāts apraksts par to, kā un kādos apstākļos tas saskaņā ar Direktīvas 2014/65/ES 20. panta 6. punktu diskrecionāri izpilda rīkojumus OTS;

               c)

               noteikumi, procedūras un protokoli, kas operatoram dod iespēju novirzīt locekļa vai dalībnieka tirdzniecības interesi ārpus OTS sistēmām;

               d)

               apraksts par sapārotas tirdzniecības savā vārdā izmantošanu, kas atbilst Direktīvas 2014/65/ES 20. panta 7. punktam;

               e)

               noteikumi un procedūras, ko piemēro OTS noslēgtajiem darījumiem, lai nodrošinātu atbilstību Direktīvas 2014/65/ES 24., 25., 27. un 28. pantam, ja šie noteikumi attiecīgajam operatoram ir piemērojami attiecībā uz OTS lietotāju.

         7. pants
   Informācija par aktīvu klasēm
   Ja attiecīgais DTS vai OTS operators dažādām aktīvu klasēm piemēro atšķirīgus noteikumus, tas šajā regulā prasīto informāciju sniedz atsevišķi par katru no šīm aktīvu klasēm.
   8. pants
   Būtiskas izmaiņas
   1.   Attiecīgais operators savai kompetentajai iestādei sniedz aprakstu par visām būtiskajām izmaiņām informācijā, kas iepriekš sniegta saskaņā ar šo regulu, ja šīs izmaiņas ir nozīmīgas minētā operatora atbilstības novērtējumā saskaņā ar Direktīvu 2014/65/ES un Regulu (ES) Nr. 600/2014.
   2.   Ja attiecīgais operators savai kompetentajai iestādei nosūta jaunu informāciju, lai labotu, atjauninātu vai precizētu iepriekš saskaņā ar šo regulu iesniegtu informāciju, tam nav jāiekļauj nebūtiska vai tīri tehniska informācija, kas nebūtu nozīmīga tā atbilstības novērtējumā saskaņā ar Direktīvu 2014/65/ES vai Regulu (ES) Nr. 600/2014.
   3.   Ieguldījumu brokeru sabiedrība vai tirgus operators, kam ir atļauja apkalpot DTS saskaņā ar Direktīvu 2004/39/EK un kas šīs regulas piemērošanas sākuma dienā jau darbojas, papildus šā panta 1. punktā noteiktajam savai kompetentajai iestādei sniedz aprakstu par visām būtiskajām izmaiņām informācijā, kura kompetentajai iestādei par minēto DTS iepriekš sniegta saskaņā ar minēto direktīvu.
   9. pants
   Apraksta sniegšanas formāts
   1.   Attiecīgais operators, sniedzot kompetentajai iestādei šajā regulā noteikto aprakstu par tā apkalpotās DTS vai OTS darbību, šajā informācijā iekļauj skaidras atsauces, kas atbilst pielikuma 1. tabulā sniegtās veidnes prasībām.
   2.   Sniedzot šajā regulā prasīto informāciju, attiecīgais operators iekļauj atsauces uz attiecīgajiem savas DTS vai OTS noteikumiem, vienošanās aktiem vai līgumiem ar dalībniekiem vai attiecīgajām trešām personām un iekšējām procedūrām un politiku.
   3.   Attiecīgais operators šajā regulā prasīto informāciju savai kompetentajai iestādei sniedz elektroniski.
   4.   Sniedzot šajā regulā prasīto informāciju, attiecīgais operators:

               a)

               katram iesniegtajam dokumentam norāda unikālu atsauces numuru;

               b)

               pārliecinās, ka tā iesniegtajā informācijā ir skaidri norādīts, uz kuru konkrēto šīs regulas prasību tā attiecas un kurā dokumentā minētā informācija ir sniegta, dokumenta identifikācijai izmantojot unikālo atsauces numuru;

               c)

               pārliecinās, ka tad, ja kāda šīs regulas prasība uz to neattiecas, šis fakts ir minēts un ir sniegts paskaidrojums;

               d)

               iesniedz minēto informāciju pielikuma 1. tabulā paredzētajā formātā.

         5.   Ja apraksts tiek sniegts saistībā ar atļaujas pieprasījumu, subjekts, kurš pieprasa atļauju sniegt vairākus pakalpojumus vienlaikus, iesniedz vienu pieteikumu, kurā skaidri norādīti pakalpojumi, uz kuriem attiecas sniegtā informācija. Ja saistībā ar vairākiem atļaujas pieprasījumiem vērā jāņem viens un tas pats dokuments, tad, sniedzot informāciju pielikuma 1. tabulā paredzētajā formātā, šā dokumenta iesniegšanai vairāku pieteikumu vajadzībām izmanto vienu un to pašu atsauces numuru.
   10. pants
   Paziņošana EVTI
   Kompetentā iestāde par atļaujas izsniegšanu attiecīgajam operatoram kā DTS vai OTS paziņo EVTI elektroniski pielikuma 2. tabulā paredzētajā formātā.
   11. pants
   Stāšanās spēkā un piemērošana
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

   To piemēro no datuma, kas norādīts Direktīvas 2014/65/ES 93. panta 1. punkta otrajā daļā.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 25. maijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 173, 12.6.2014., 349. lpp.

      (2)  Eiropas Parlamenta un Padomes 2014. gada 15. maija Regula (ES) Nr. 600/2014 par finanšu instrumentu tirgiem un ar ko groza Regulu (ES) Nr. 648/2012 (OV L 173, 12.6.2014., 84. lpp.).

      (3)  Eiropas Parlamenta un Padomes 1995. gada 24. oktobra Direktīva 95/46/EK par personu aizsardzību attiecībā uz personas datu apstrādi un šādu datu brīvu apriti (OV L 281, 23.11.1995., 31. lpp.).

      (4)  Eiropas Parlamenta un Padomes 2010. gada 24. novembra Regula (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (OV L 331, 15.12.2010., 84. lpp.).

      (5)  Eiropas Parlamenta un Padomes 2004. gada 21. aprīļa Direktīva 2004/39/EK, kas attiecas uz finanšu instrumentu tirgiem un ar ko groza Padomes Direktīvas 85/611/EEK un 93/6/EEK un Eiropas Parlamenta un Padomes Direktīvu 2000/12/EK un atceļ Padomes Direktīvu 93/22/EEK (OV L 145, 30.4.2004., 1. lpp.).

      PIELIKUMS

         Formāti

         1. tabula

         Informācija, kuru sniedz DTS un OTS operatori

                  Attiecīgais operators, par kuru tiek iesniegts pieteikums

                  Attiecīgais Īstenošanas regulas (ES) 2016/824 pants

                  Dokumenta atsauces numurs

                  Dokumenta nosaukums

                  Dokumenta nodaļa, iedaļa vai lappuse, kurā sniegta konkrētā informācija, vai iemesli, kāpēc informācija nav sniegta

         2. tabula

         Informācija, kas nosūtāma EVTI

                  Paziņojošā kompetentā iestāde

                  Attiecīgā operatora nosaukums

                  Apkalpotās DTS vai OTS nosaukums

                     MIC kods

                  DTS vai OTS sniegtie pakalpojumi


title: Komisijas Īstenošanas regula (ES) 2015/212 ( 2015. gada 11. februāris ), ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 223/2014 attiecībā uz tehniskajām specifikācijām sistēmai, kas paredzēta uzraudzībai, novērtēšanai, finanšu pārvaldībai, pārbaudei un revīzijai nepieciešamo datu par katru darbību, kā arī datu par DP II līdzfinansētu darbību individuāliem dalībniekiem reģistrēšanai un glabāšanai

text:
               12.2.2015

               LV

               Eiropas Savienības Oficiālais Vēstnesis

               L 36/1

         KOMISIJAS ĪSTENOŠANAS REGULA (ES) 2015/212
   (2015. gada 11. februāris),
   ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 223/2014 attiecībā uz tehniskajām specifikācijām sistēmai, kas paredzēta uzraudzībai, novērtēšanai, finanšu pārvaldībai, pārbaudei un revīzijai nepieciešamo datu par katru darbību, kā arī datu par DP II līdzfinansētu darbību individuāliem dalībniekiem reģistrēšanai un glabāšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 11. marta Regulu (ES) Nr. 223/2014 par Eiropas atbalsta fondu vistrūcīgākajām personām (1) un jo īpaši tās 32. panta 8. punkta otro daļu,
   tā kā:

               (1)

               Komisijas Īstenošanas regulā (ES) Nr. 463/2014 (2) ir paredzēti programmu sagatavošanai nepieciešamie noteikumi. Lai nodrošinātu Eiropas Atbalsta fonda vistrūcīgākajām personām (FEAD) finansēto programmu īstenošanu, ir nepieciešams ieviest papildu noteikumus Regulas (ES) Nr. 223/2014 piemērošanai.

               (2)

               Regulas (ES) Nr. 223/2014 32. panta 2. punkta d) apakšpunkta nolūkā ir nepieciešams noteikt tehniskās specifikācijas sistēmai, kas paredzēta to datu reģistrēšanai un glabāšanai datorizētā veidā par katru darbību, kuri ir nepieciešami uzraudzībai, novērtēšanai, finanšu pārvaldībai, pārbaudei un revīzijai.

               (3)

               Sīki izstrādātajām datu reģistrēšanas un glabāšanas sistēmas tehniskajām specifikācijām vajadzētu būt pietiekami dokumentētām, lai nodrošinātu revīzijas liecības saistībā ar atbilstību tiesību aktu prasībām.

               (4)

               Datu reģistrēšanas un glabāšanas sistēmā būtu jāiekļauj arī pienācīgi meklēšanas rīki un ziņošanas funkcijas, lai būtu iespējams viegli iegūt un apkopot informāciju, kas tajā glabāta uzraudzīšanas, novērtēšanas, finanšu pārvaldības, pārbaudīšanas un revīzijas nolūkiem.

               (5)

               Šajā regulā paredzētie pasākumi ir saskaņā ar Eiropas Atbalsta fonda vistrūcīgākajām personām komitejas atzinumu,

         IR PIEŅĒMUSI ŠO REGULU.
   1. pants
   Vispārīgi noteikumi
   Regulas (ES) Nr. 223/2014 32. panta 2. punkta d) apakšpunktā minētā datu reģistrēšanas un glabāšanas sistēma atbilst 2.–5. pantā noteiktajām tehniskajām specifikācijām.
   2. pants
   Datu un dokumentu aizsardzība un saglabāšana, to integritāte
   1.   Piekļuve sistēmai ir iespējama, balstoties uz dažādiem lietotājiem iepriekš piešķirtām tiesībām, un tiek liegta, ja tā vairs nav nepieciešama.
   2.   Sistēmā tiek glabāti ieraksti par jebkādiem dokumentu un datu reģistrēšanas, grozīšanas vai dzēšanas gadījumiem.
   3.   Sistēma neļauj mainīt to dokumentu saturu, kuri ir elektroniski parakstīti. Laika zīmogu, ar ko apliecina pievienotā elektroniski parakstītā dokumenta iesniegšanu, izveido un piešķir konkrētam dokumentam, un to nevar mainīt. Tādu dokumentu dzēšanas gadījumi tiek reģistrēti saskaņā ar 2. punktu.
   4.   Dati regulāri tiek dublēti. Dublētu elektroniskās datnes reģistru ar visu tās saturu ir iespējams izmantot ārkārtas gadījumā.
   5.   Elektroniskā glabātava ir aizsargāta pret jebkādu zuduma risku vai integritātes izmaiņām. Šī aizsardzība ietver fizisku aizsardzību pret neatbilstošu temperatūru un mitruma līmeni, ugunsdrošības un zādzības signalizācijas sistēmas, pienācīgas aizsardzības sistēmas pret vīrusu uzbrukumiem, hakeriem un jebkādu citu nesankcionētu piekļuvi.
   6.   Sistēma nodrošina datu, formātu un datorvides migrāciju tik bieži, lai garantētu dokumentu un datu lasāmību un pieejamību līdz Regulas (ES) Nr. 223/2014 51. panta 1. punktā minētā attiecīgā perioda beigām.
   3. pants
   Meklēšanas un ziņošanas funkcijas
   Sistēmā ietilpst:

               a)

               atbilstīgi meklēšanas rīki, kas ļauj viegli iegūt dokumentus, datus un to metadatus;

               b)

               ziņošanas funkcija, kas ļauj izveidot ziņojumus, pamatojoties uz iepriekš noteiktiem kritērijiem, jo īpaši saistībā ar Komisijas Deleģētajā regulā (ES) Nr. 532/2014 (3) noteiktajiem datiem;

               c)

               iespēja saglabāt, eksportēt vai izdrukāt b) punktā minētos ziņojumus, vai arī ir norādīta saite uz ārēju lietotni, kas tādu iespēju nodrošina.

         4. pants
   Sistēmas dokumentācija
   Vadošā iestāde nodrošina sīki izstrādātu un atjauninātu sistēmas darbības un tās parametru funkcionālo un tehnisko dokumentāciju, kas pēc pieprasījuma ir pieejama attiecīgajām par programmas pārvaldību atbildīgajām struktūrām, Komisijai un Revīzijas palātai.
   Pirmajā daļā minētā dokumentācija kalpo par pierādījumu Regulas (ES) Nr. 223/2014 īstenošanai attiecīgajā dalībvalstī.
   5. pants
   Informācijas apmaiņas drošums
   Izmantoto sistēmu aizsargā ar pienācīgiem drošības pasākumiem, kas attiecas uz dokumentu klasifikāciju, informācijas sistēmu aizsardzību un personas datu aizsardzību. Šie pasākumi atbilst starptautiskajiem standartiem un valstu tiesību aktu prasībām.
   Pirmajā daļā minētie drošības pasākumi aizsargā tīklus un pārsūtīšanas ierīces gadījumos, kad izmantotā sistēma mijiedarbojas ar citiem moduļiem un sistēmām.
   6. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 11. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 72, 12.3.2014., 1. lpp.

      (2)  Komisijas 2014. gada 5. maija Īstenošanas regula (ES) Nr. 463/2014, ar ko paredz noteikumus, kas saskaņā ar Eiropas Parlamenta un Padomes Regulu (ES) Nr. 223/2014 par Eiropas Atbalsta fondu vistrūcīgākajām personām ir piemērojami elektroniskajai datu apmaiņas sistēmai starp dalībvalstīm un Komisiju (OV L 134, 7.5.2014., 32. lpp.).

      (3)  Komisijas 2014. gada 13. marta Deleģētā regula (ES) Nr. 532/2014, kas papildina Eiropas Parlamenta un Padomes Regulu (ES) Nr. 223/2014 par Eiropas Vistrūcīgāko personu atbalstīšanas fondu (OV L 148, 20.5.2014., 54. lpp.).